CELEX: 32013D0472
Language: ro
Date: 2013-09-23 00:00:00
Title: 2013/472/UE: Decizia de punere în aplicare a Comisiei din 23 septembrie 2013 de acordare a unor derogări de la punerea în aplicare a Regulamentului (CE) nr. 452/2008 al Parlamentului European și al Consiliului privind producerea și dezvoltarea de statistici în materie de educație și învățare continuă în ceea ce privește Belgia, Grecia, Spania, Franța, Italia, Polonia și Portugalia [notificată cu numărul C(2013) 5897]

25.9.2013   
               
               
                  RO
               
               
                  Jurnalul Oficial al Uniunii Europene
               
               
                  L 253/24
               
            
         DECIZIA DE PUNERE ÎN APLICARE A COMISIEI
         din 23 septembrie 2013
         de acordare a unor derogări de la punerea în aplicare a Regulamentului (CE) nr. 452/2008 al Parlamentului European și al Consiliului privind producerea și dezvoltarea de statistici în materie de educație și învățare continuă în ceea ce privește Belgia, Grecia, Spania, Franța, Italia, Polonia și Portugalia
         [notificată cu numărul C(2013) 5897]
         (Numai textele în limbile franceză, greacă, italiană, neerlandeză, polonă, portugheză și spaniolă sunt autentice)
         (2013/472/UE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 452/2008 al Parlamentului European și al Consiliului din 23 aprilie 2008 privind producerea și dezvoltarea de statistici în materie de educație și învățare continuă (1), în special articolul 6 alineatul (3),
         întrucât:
         
                     (1)
                  
                  
                     Regulamentul (CE) nr. 452/2008 se aplică producerii de statistici în trei domenii specifice prevăzute la articolul 3.
                  
               
                     (2)
                  
                  
                     Articolul 6 alineatul (3) din Regulamentul (CE) nr. 452/2008 prevede, dacă este necesar, derogări limitate și perioade de tranziție, ambele bazate pe motive obiective, pentru statele membre.
                  
               
                     (3)
                  
                  
                     Necesitatea comparabilității internaționale a statisticilor din domeniul de studiu impune folosirea de către statele membre și instituțiile Uniunii Europene a unor clasificări ale educației compatibile cu versiunea revizuită a Clasificării Internaționale Standard a Educației ISCED 2011 (denumită în continuare „ISCED 2011”), astfel cum a fost adoptată de statele membre ale UNESCO cu ocazia celei de a 36-a conferințe generale a acestora din noiembrie 2011.
                  
               
                     (4)
                  
                  
                     Colectarea de date din surse administrative și alte surse privind mobilitatea studenților pentru toate ciclurile de studiu ar trebui să fie îmbunătățită pentru a monitoriza progresele și identifica provocările, precum și pentru a contribui la elaborarea politicilor pe baza unor date concrete.
                  
               
                     (5)
                  
                  
                     Din informațiile furnizate Comisiei reiese faptul că cererile de acordare a unor derogări formulate de anumite state membre se justifică prin necesitatea de a introduce modificări importante în sistemele lor statistice naționale pentru a respecta întru totul Regulamentul (CE) nr. 452/2008.
                  
               
                     (6)
                  
                  
                     Prin urmare, ar trebui să se acorde aceste derogări, astfel cum au fost solicitate, Belgiei, Greciei, Spaniei, Franței, Italiei, Poloniei și Portugaliei.
                  
               
                     (7)
                  
                  
                     Măsurile prevăzute în prezenta decizie sunt conforme cu avizul Comitetului Sistemului Statistic European,
                  
               ADOPTĂ PREZENTA DECIZIE:
         
            Articolul 1
            Se acordă derogări statelor membre în conformitate cu dispozițiile din anexă.
         
         
            Articolul 2
            Prezenta decizie se adresează Regatului Belgiei, Republicii Elene, Regatului Spaniei, Republicii Franceze, Republicii Italiene, Republicii Polone și Republicii Portugheze.
         
         
            Adoptată la Bruxelles, 23 septembrie 2013.
            
               
                  Pentru Comisie
               
               Algirdas ŠEMETA
               
                  Membru al Comisiei
               
            
         
         
            (1)  JO L 145, 4.6.2008, p. 227.
      
      
         
            ANEXĂ
            
               Derogări de la Regulamentul (CE) nr. 452/2008 în ceea ce privește domeniul 1: Sistemele de educație și formare
            
            Nivelurile ISCED fac trimitere la nivelurile ISCED 2011.
            
                        Stat membru
                     
                     
                        Variabile și defalcări
                     
                     
                        Sfârșitul derogării
                     
                  
                        Belgia
                     
                     
                        
                                    —
                                 
                                 
                                    Numărul de persoane nou înscrise repartizate în funcție de nivelurile ISCED de la 3 la 7 (ISCED de la 3 la 5: nivelul de detaliere de două cifre; ISCED de la 6 la 7: nivelul de detaliere de o cifră), sex și vârstă. Până la sfârșitul derogării, datele pentru nivelul ISCED 5 sunt furnizate la nivelul de detaliere de o cifră.
                                 
                              
                     
                        31 decembrie 2015
                     
                  
                        
                                    —
                                 
                                 
                                    Numărul de persoane nou înscrise repartizate în funcție de nivelurile ISCED de la 3 la 5 (ISCED 3 și 4: numai profesional; ISCED 5: nivelul de detaliere de două cifre), sex și domeniul de studiu (al doilea grad de detaliere). Până la sfârșitul derogării, datele pentru nivelul ISCED 5 sunt furnizate la nivelul de detaliere de o cifră.
                                 
                              
                     
                        31 decembrie 2015
                     
                  
                        Grecia
                     
                     
                        
                                    —
                                 
                                 
                                    Numărul de studenți mobili înscriși repartizați în funcție de nivelurile ISCED de la 5 la 8 (nivelul de detaliere de o cifră), domeniile de studiu (al treilea grad de detaliere) și sex.
                                 
                              
                     
                        31 decembrie 2016
                     
                  
                        
                                    —
                                 
                                 
                                    Numărul de studenți mobili înscriși repartizați în funcție de nivelurile ISCED de la 5 la 8 (nivelul de detaliere de o cifră), țara de origine și sex.
                                 
                              
                     
                        31 decembrie 2016
                     
                  
                        
                                    —
                                 
                                 
                                    Numărul de absolvenți din cadrul programelor de mobilitate repartizați în funcție de nivelurile ISCED de la 5 la 8 (nivelul de detaliere de o cifră), țara de origine și sex.
                                 
                              
                     
                        31 decembrie 2016
                     
                  
                        Spania
                     
                     
                        
                                    —
                                 
                                 
                                    Numărul de studenți nou înscriși la nivelul ISCED 3 (al doilea grad de detaliere), în funcție de sex și vârstă.
                                 
                              
                     
                        31 decembrie 2016
                     
                  
                        
                                    —
                                 
                                 
                                    Numărul de studenți nou înscriși la nivelul ISCED 3 profesional, în funcție de sex și domeniul de studiu (al doilea grad de detaliere).
                                 
                              
                     
                        31 decembrie 2016
                     
                  
                        
                                    —
                                 
                                 
                                    Date privind studenții și absolvenții din cadrul programelor de mobilitate conform definiției țării de origine ca fiind „țara în care a fost acordată diploma din învățământul secundar superior”.
                                 
                              
                     
                        31 decembrie 2016
                     
                  
                        
                                    —
                                 
                                 
                                    Date privind cheltuielile pentru educație pentru nivelurile ISCED 3-4 agregate la nivelul de detaliere de două cifre. Până la sfârșitul derogării, datele pentru nivelul ISCED 3 + 4 sunt furnizate agregat.
                                 
                              
                     
                        31 decembrie 2016
                     
                  
                        Franța
                     
                     
                        
                                    —
                                 
                                 
                                    Numărul de persoane nou înscrise repartizate în funcție de nivelurile ISCED 4, 5 și 6 (ISCED 4 și 5: nivelul de detaliere de două cifre; ISCED 6: nivelul de detaliere de o cifră), sex și vârstă.
                                 
                              
                     
                        31 decembrie 2016
                     
                  
                        
                                    —
                                 
                                 
                                    Numărul de persoane nou înscrise repartizate în funcție de nivelurile ISCED 4, 5 și 6 (ISCED 4 numai profesional; ISCED 5: nivelul de detaliere de două cifre; ISCED 6: nivelul de detaliere de o cifră), sex și domeniul de studiu (al doilea grad de detaliere).
                                 
                              
                     
                        31 decembrie 2016
                     
                  
                        
                                    —
                                 
                                 
                                    Numărul de absolvenți din cadrul programelor de mobilitate repartizați în funcție de nivelurile ISCED de la 5 la 8 (nivelul de detaliere de o cifră), țara de origine și sex.
                                 
                              
                     
                        31 decembrie 2016
                     
                  
                        
                                    —
                                 
                                 
                                    Numărul de absolvenți repartizați în funcție de nivelurile ISCED de la 4 la 7 (nivelul de detaliere de trei cifre), sex și vârstă.
                                 
                              
                     
                        31 decembrie 2016
                     
                  
                        Italia
                     
                     
                        
                                    —
                                 
                                 
                                    Numărul de absolvenți care în cursul ciclului de studiu au efectuat o ședere de minimum trei luni în cadrul mobilității creditelor, pentru nivelul 8 ISCED și conform tipului de program de mobilitate (programele UE, alte programe internaționale/naționale, alte programe).
                                 
                              
                     
                        31 decembrie 2019
                     
                  
                        
                                    —
                                 
                                 
                                    Numărul de absolvenți care în cursul ciclului de studiu au efectuat o ședere de minimum trei luni în cadrul mobilității creditelor, pentru nivelul ISCED 8 și în funcție de țara de destinație.
                                 
                              
                     
                        31 decembrie 2019
                     
                  
                        Polonia
                     
                     
                        
                                    —
                                 
                                 
                                    Numărul de absolvenți din cadrul programelor de mobilitate la nivelurile ISCED de la 6 la 8 în funcție de țara de origine și sex.
                                 
                              
                     
                        31 decembrie 2018
                     
                  
                        
                                    —
                                 
                                 
                                    Numărul de absolvenți care în cursul ciclului de studiu au efectuat o ședere de minimum trei luni în cadrul mobilității creditelor repartizați în funcție de nivelurile ISCED de la 6 la 8 și de tipul de program de mobilitate (programe UE, alte programe internaționale/naționale, alte programe).
                                 
                              
                     
                        31 decembrie 2018
                     
                  
                        
                                    —
                                 
                                 
                                    Numărul de absolvenți care în cursul ciclului de studiu au efectuat o ședere de minimum trei luni în cadrul mobilității creditelor repartizați în funcție de nivelurile ISCED de la 6 la 8 și în funcție de țara de destinație.
                                 
                              
                     
                        31 decembrie 2018
                     
                  
                        Portugalia
                     
                     
                        
                                    —
                                 
                                 
                                    Numărul de persoane nou înscrise în ISCED 3: nivelul de detaliere de două cifre în funcție de sex și vârstă.
                                 
                              
                     
                        31 decembrie 2016
                     
                  
                        
                                    —
                                 
                                 
                                    Numărul de persoane nou înscrise în ISCED 3: profesional, în funcție de sex și domeniu de studiu (al doilea grad de detaliere).
                                 
                              
                     
                        31 decembrie 2016